**1.pielikums** pie iepirkuma

Nr. RVPIKSD 2024/ nolikuma

**TEHNISKĀ SPECIFIKĀCIJA**

**Gaismas festivāla “Staro Rīga 2024” programmas pasākumu saturiskā izstrāde un realizēšana.**

**Gaismas festivāla “Staro Rīga 2024” situācijas apraksts**

Gaismas festivāls “Staro Rīga” (turpmāk – Festivāls) bija tradicionāls, ikgadējs un ļoti populārs pasākums līdz 2019 .gadam, kad Festivāls pēdējoreiz tika realizēts pilnā apjomā. Sākoties Covid-19 pandēmijai, atbilstoši ieviestajiem ierobežojumiem, ieplānotās norises tika transformētas, realizējot iedzīvotāju līdzdalības akciju “Staro mājās”, kā arī ieplānotos objektus realizējot laikā izkliedētā veidā četrās nedēļas nogalēs 2021. gadā. Tam sekoja pārtraukums. Festivāla atsākšana pēc vairāku gadu pārtraukuma ir liels izaicinājums. Jārēķinās ar sabiedrības gaidām, kas daļā sabiedrības radīs sajūtu, ka Festivāls būs tāds, kādu viņi to atceras notikušu pirms ilgāka laika. Šīs atmiņas var būt ļoti atšķirīgas. Citiem, īpaši jaunākajai paaudzei, tā būs jauna pieredze, tādēļ jauniešu auditorija ir būtiska festivāla mērķauditorija.

“Staro Rīga” sabiedrības uztverē ir pozitīvs zīmols, kas sabiedrībā tiek saistīts ar patriotismu un nacionālo identitāti. Latvijas iedzīvotāji ir pieņēmuši Gaismas festivālu “Staro Rīga” kā vienu no valsts svētku svinēšanas tradīcijām. 18. novembris nosaka Festivāla programmas kopējo dramaturģiju, jo papildu gaismas festivāla objektiem, tiek realizēti citi pasākumi, pilsētvides uguns noformējums, Valsts prezidenta uzruna pie Brīvības pieminekļa, lāpu gājiens.

**Festivāla mākslinieciskā koncepcija**

Festivāla tēma – GAISMAS LAIKS

Festivāla devīze – GAISMĀ KOPĀ BŪT

Festivāls notiek laikā, kad Latvija svin savu valstiskumu, tas ir mūsu gaismas laiks. Katrs no mums ir gaismas nesējs un sējējs, mēs esam gaismas pusē šeit un tagad.

“Kad es tā laužos cauri tumsai, man reizēm ienāk doma prātā, ka varbūt es spīdu, pats to neredzēdams un neapjauzdams, un kaut kur tālumā kāds mani redz kā sīku jāņtārpiņu kustamies.”

Imants Ziedonis “Epifānijas”

*Epifānija ir atspīdēšana, atklāsme, tie ir mazi impulsi, mazi uzliesmojumi, kuru gaismā daži brīži dzīvē izgaismojas sevišķi spilgti.*

Festivāla tēma ietver unikālu pieredzi, kurā apvienojas gaismas un laika koncepcijas, programmā ietverot gaismas mākslas objektus, kas ievedīs laika un telpas izziņas labirintos. Katram gaismas objektam vai aktivitātei jābūt kā jaunatklātai laiktelpai, kas spēj mainīties, attīstīties un radīt nākotnes vēstījumu gaismas mākslas valodā. Gaismas objekti ir kā portāli uz citiem laikmetiem, meklējot mākslinieciskus vispārinājumus, kas ietver pagājušo laiku zīmes, kas caur mūsdienu pasaules izaicinājumiem ar tehnoloģiskiem efektiem iezīmē nākotnes prognozes.

Festivāla gaismas objektu tematikai ir jābūt aktuālai, piesaistošai, dodot iespēju gaismas objektu saturu atspoguļojot vairākās dimensijās, tomēr priekšplānā atstājot gaismas kā mākslas un dizaina veidošanas izpausmes, kas viegli uztveramas jebkura vecuma apmeklētājam, bet tālākajos padziļinātākas uztveres slāņos saglabājot mākslinieciskās idejas un satura konceptualizāciju un tehnoloģisko risinājumu novitātes. Jebkura gaismas mākslas objektā izmantotās videoprojekcijas ir laikmetīgās mākslas tehnikās veidota satura zona. Lai arī gaismas festivāls neizbēgami ir saistīts ar tehnoloģijām, dažādiem tehniskiem risinājumiem, taču to izmantošanas veids nedrīkst būt pašmērķīgs. Gaismas objektu saturiskajām līnijām un vizuālajai stāstniecībai ir jāapvienojās kopīgā vēstījumā, atbilstoši festivāla tēmai.

Gaismas objektu un performatīvo aktivitāšu satura naratīviem jāietver nākotnes vēstījumi, pieredzes stāsti, atklāti dialogi par šodienas tematiem, daudzpusīga un dinamiska pieredze, vairojot izpratni par tehnoloģijām kā mākslas izpausmes veidu. Festivāla tēma “Gaismas laiks” paver ceļu digitālajiem mākslas risinājumiem, kas rodas mūsdienu pasaules dinamikā, meklējot gaismu sarežģītos mūsdienu tematos. Objektu izvietojums piedāvās ceļojumu ne tikai laikā, bet arī apziņā, aicinot mūs apdomāt, kā māksla kļūst par sabiedrības spoguli, iedvesmojot mūs šajā sarežģītajā un dinamiskajā laikā, piedāvājot jaunu līmeni gaismas un laika pieredzē.

**Festivāla objektu teritoriālais izvietojums un maršruts**

Gaismas festivāla “Staro Rīga” norise iepriekšējā periodā notika galvenokārt Vecrīgā un pilsētas centrālajā daļā. Jārespektē tas, ka Rīgas apkaimju iedzīvotājiem tieši došanās uz pilsētas centru, ko viņi nedara ikdienā, bieži vien jau pats par sevi ir svētki, tādēļ pilsētas centrā izvietotajiem objektiem ir būtiska nozīme. Festivāla nākotnes koncepcija paredz pakāpenisku došanos ārā no Vecrīgas un pilsētas centrālās daļās, veidojot jaunu gaismas objektu izvietojumu virzienu no pilsētas centrālās daļas uz kādu no apkaimēm, piedāvājot veidot Gaismas lokus, kas iezīmētu teritoriju, kurā izvietoti objekti, veidojot maršrutus īsākai vai garākai pastaigai. (Tehniskās specifikācijas 1. pielikums).

Festivāla maršruts piedāvās piesātinātu ceļojumu gaismas laika lokos, kuros gaismas objekti mijiedarbojas, papildina viens otru un, izgaismojot dažādas vietas pilsētā un mainot pilsētvides objektu izskatu, veidos vienotu gaismas laika straumi, meklējot jaunus veidus, kā sajust un izprast apkārtējo vidi, izmantojot iespaidīgus gaismas efektus.

**2024. gada Festivāla Gaismas loki.**

Lai mainītu Festivāla apmeklētāju ieradumu - vērot gaismas objektus tikai pilsētas centrā, 2024. gadā tiek piedāvāts sabalansēta teritoriālā izvietojuma modelis, iezīmējot principu “no centra uz apkaimēm”. Ar vienoti programmētu maršrutu iezīmējot virzību no pilsētas centra uz apkaimēm, nākamajos Festivālos var veidot aizvien plašākus Gaismas lokus un virzienus, meklējot jaunas, vēl neapgūtas un mazpazīstamas gaismas objektu izvietošanas vietas ārpus pilsētas centrālās daļas, aicinot gaismas māksliniekus un radošās grupas apdomāt un meklēt jaunus virzienus, neizmantotas vietas apkaimēs un veidot jaunrades objektus.

2024. gada festivālā **Centra gaismas loks** aptver Vecrīgu un pilsētas centrālo daļu.

**Gaismas pils gaismas loks** ietver teritoriju ap Latvijas Nacionālās bibliotēkas ēku. Viens virziens, kas varētu veidot Gaismas pils loka paplašinājumu, ir teritorija Akmens ielas galā.

**Lielais gaismas loks** ietver Ojāra Vācieša ielas sākuma posmu/Uzvaras parku līdz Arkādijas parkam. Atjaunotā Uzvaras parka zona un Ojāra Vācieša ielas sākuma daļa tiek iezīmēta jauno mākslinieku izpausmēm, neliela mēroga gaismas objektiem un instalācijām, eksperimentāliem objektiem, multimediālām performancēm. Netiek izslēgta arī pieredzējušu gaismas objektu veidotāju objektu izvietošana, tomēr prioritāte šeit būs jauno mākslinieku programmas objektiem.

Gaismas loku koncepts iezīmē šī gada festivāla inovatīvo risinājumu, kas visspilgtāk iezīmēsies Gaismas pils un Lielajā gaismas lokā kā jaunu objektu izvietojuma vietu meklējumi virzienā no centra uz apkaimēm, kas apliecina kultūras norišu decentralizāciju.

**Objektu izvietojuma teritorija** organizējas pa šādu maršrutu – Brīvības aleja un Brīvības pieminekļa zona, Vecrīgas teritorija – Doma laukums, Rātslaukums, Strēlnieku laukums, Akmens tilts, Latvijas Nacionālā bibliotēkas priekšlaukums uz Daugavas pusi, Valguma iela, ar atzaru uz Akmens ielu, Dzelzceļa muzejs, Ojāra Vācieša ielas sākumposms līdz Arkādijas parkam, labiekārtotā parka zona Uzvaras parkā līdz Arkādijas parks.

Katrā gaismas loka zonā tiek izvietoti 2-3 pamatobjekti, kā arī mazāka mēroga gaismas objekti, instalācijas, performances un līdzdalības objekti.

**Festivāla atmosfēra un gaismas objektu veidi**

Izvēloties objektu veidus un to izvietojuma vietas, galvenais princips ir daudzveidība un sabalansētība. Objektu veidi - interaktīvi objekti, eksperimentāli objekti, multimediālās performances un starpdisciplināri darbi, iezīmējot atteikšanos no ekrāna mēroga videoprojekcijām, tās aizstājot ar specifiski konkrētai vietai pielāgotām, telpiskām, iekļaujošām videoprojekcijām, 3D mappingu dažādos mērogos, atbilstoši pilsētvides objektiem konkrētajā vietā, projekcijām uz zemes.

Festivāla atmosfērai jābūt gaišai, priekpilnai, atvērtai un iekļaujošai. Pārvietojoties pa Festivāla Gaismas lokiem, visā maršrutā var tikt izvietoti lielāka un mazāka mēroga gaismas objekti, kas ir vērojami gan no attāluma, gan tuvumā. Objektu izvietojuma attālums tiek plānots tā, ka esot pie viena objekta tiek iezīmēts virziens uz nākamo, tā panākot plašākas vides ainaviska izgaismojuma efektu, kurā organiski iekļaujas gan atsevišķi gaismas elementi pilsētvidē, pilsētas noformējuma elementi, gan konkrēti gaismas objekti, veidojot vienotu gaismas straumi. Šāds mākslinieciskais risinājums paredz iekļaut performatīvus elementus (gaismas mūziķi, gaismas mīmi u.c. performances), kas virza un organizē apmeklētāju plūsmu, savienojot tos objektus, kas atrodas tālāk viens no otra. Katrā gaismas loka zonā tiek izvietoti 2-3 pamatobjekti, kurus papildina nelielāki objekti.

Gatavojot pieteikumus iepirkuma daļām, Pretendentiem jāvērš uzmanība, lai piedāvātie gaismas objekti, performances, atspoguļo Festivāla tēmu un konceptuālos uzstādījumus un var atbildēt apstiprinoši uz šādiem jautājumiem:

1. Vai piedāvātā gaismas objekta saturs atbilst festivāla tēmai un koncepcijai?

2. Vai gaismas objekta saturs atbilst demonstrēšanai valsts svētku priekšvakarā un laikā?

3.Vai gaismas objekts ietver tehnoloģijas novitātes, aktuālus tehnoloģiskos risinājumus un atbilst laikmetīgas urbānās kultūras tendencēm, vai ir orientēts pārsvarā uz izklaidējošu saturu?

4. Vai gaismas objekta saturā ir kultūrizglītojoši aspekti?

5. Vai gaismas objekts ir pieejams cilvēkiem ar īpašām vajadzībām?

6. Vai pasākuma programmas realizācijā ir ņemti vērā ilgtspējas aspekti (izmantoto materiālu iespējamā pārstrāde vai izmantošana atkārtoti u. c. iespējas)?

**Iepirkuma 1., 2. un 3. daļa – Lielie gaismas objekti**

|  |  |  |  |
| --- | --- | --- | --- |
| Daļas Nr. | Iepirkuma daļas nosaukums | Objekta eksponēšanas laiks | Objekta izvietošanas vieta un specifika |
|  | **Gaismas objekts Doma laukumā** | **15.11.-18.11.** | Doma laukumā pretendenti tiek aicināti iesniegt multimediālus risinājumus ar dažādām kombinētām tehnoloģijām apgūstot laukuma teritoriju un ēku fasādes. Var tikt izmantotas projekcijas un *mapping* tehnika, tomēr netiek sagaidītas tradicionālas ekrāna formāta video projekcijas. |
|  | **Gaismas objekts Rātslaukumā/Strēlnieku laukumā** | **15.11.-18.11.** | Pretendenti tiek aicināti piedāvāt starpdisciplināru, vidē integrētu gaismas objektu atbilstoši ēkām un pilsētvides objektiem konkrētajā vietā, ņemot vērā ēku un objektu vēsturisko kontekstu. Objektā var tikt iekļautas specifiski konkrētai vietai pielāgotas, telpiskas, iekļaujošas videoprojekcijas, 3D *mapping* tehnika dažādos mērogos, brīvstāvošas gaismas instalācijas, audiovizuāli gaismas projekti, kas aptver norises vietu, ievērtējot skatītāju plūsmu specifiku atbilstoši festivāla maršrutam. |
|  | **Gaismas objekts pie Latvijas Nacionālās bibliotēkas** | **15.11.-18.11.** | Pretendenti tiek aicināti izmantot Latvijas Nacionālās priekšlaukumu Daugavas pusē, piedāvājot brīvstāvošas gaismas instalācijas. |

1. Izstrādāt gaismas objekta koncepciju vai piedāvāt starptautiski īstenotus gaismas objektus, aprakstot to koncepciju saistībā ar festivāla tēmu (turpmāk – gaismas objekts) un nodrošināt tā pilna apjoma realizāciju.

1.1. Nosacījumi gaismas objekta realizācijai:

1.1.1. Gaismas objekta darbība ir jānodrošina visā festivāla norises laikā no 15.11.-18.11. katru dienu laikā no plkst. 17.00 līdz plkst. 23.00, ievērojot valstī un pašvaldībā noteiktos ierobežojumus par pasākumu norisi vēlās vakara stundās;

1.1.2. Jāizstrādā gaismas objekta norises vietas plānojums, iezīmējot objekta izvietojumu, skatītāju plūsmas organizāciju, informatīvos noformējuma elementus, ja tādi ir, ņemot vērā, ka kopējo informāciju par gaismas objektu izvietos Pasūtītājs;

1.2. Veikt visus nepieciešamos saturiskos un tehniskos plānošanas priekšdarbus gaismas objekta sekmīgai un drošai realizācijai, kas paredz:

1.2.3. Veikt visas nepieciešamās darbības gaismas objekta realizācijas organizatoriskajam un tehniskajam nodrošinājumam sagatavošanas un realizācijas posmā (tehniskās uzbūves un nobūves darbi, elektrības pieslēguma nodrošinājums, gaismas objekta apsardzes, drošības pasākumu plānošana un nodrošināšana, gaismas objekta izvietojuma vietas sakopšanas darbu nodrošināšana u. c.);

1.2.4. Nodrošināt gaismas objekta saskaņošanu ar apkārt esošo ēku īpašniekiem;

1.2.5. Pēc gaismas objekta realizācijas nodrošināt visu nepieciešamo skatuves un cita veida konstrukciju nobūvi un pasākuma vietas sakopšanu un atbrīvošanu līdz nākamās dienas plkst. 12.00 vai saskaņā ar Pasūtītāja saskaņoto Pasākuma darba un laika plānu.

1.3. Pasākumu sagatavošanas un realizācijas posmos sadarboties ar Pasūtītāju, Pasūtītāja nolīgto festivāla kuratoru, komunikācijas kampaņas organizatoru Rīgas valstspilsētas pašvaldības Centrālās administrācijas Komunikācijas pārvaldi, t. sk. sagatavot nepieciešamo informāciju, aprakstus un vizuālos materiālus par gaismas objektu, piedalīties komunikācijas pasākumos un publicitātes aktivitātēs, kas informē sabiedrību par festivāla mākslinieciskajiem, organizatoriskajiem, tehniskajiem u. c. jautājumiem.

1.4. Pretendentam ir jānodrošina pakalpojuma izpilde saskaņā ar tehnisko specifikāciju un jāiesniedz Departamentam saskaņošanai šāda informācija atbilstoši noteiktajiem termiņiem:

**Iesniedzamie dokumenti:**

|  |  |
| --- | --- |
| Darbi | Izpildes datums |
| **1. posms** |  |
| 1. Aizpildīta pieteikuma veidlapa (Iepirkuma nolikuma 2. pielikuma forma). | Iesniedzot piedāvājumu |
| 2. Iepriekšējās pieredzes apraksts (**brīvā formā**), kas aptver 2 (divus) iepirkuma priekšmetam līdzvērtīgus pakalpojumus, kas īstenoti pēdējo 3 (trīs) kalendāro gadu laikā (2021., 2022., 2023. un 2024.gadā līdz piedāvājuma iesniegšanas brīdim) publiskajā ārtelpā, kā arī vizuālos materiālus par vismaz 2 - 3 (diviem līdz trīs) īstenotajiem objektiem ar norisi publiskajā ārtelpā, kas ietver tehnoloģiskus audiovizuālus risinājumus. | Iesniedzot piedāvājumu |
| 3. Pretendenta darba grupas dalībnieku un/vai piesaistīto ekspertu, kuri piedalīsies programmas izstrādē, CV. | Iesniedzot piedāvājumu |
| 4. Gaismas objekta mākslinieciskās koncepcijas piedāvājums, apraksts par iesaistītajiem dalībniekiem, māksliniekiem, partneriem, informācija par primāro mērķauditoriju, gaismas objekta plānošanas un realizācijas laika plāns brīvā formā, gaismas objekta izvietojuma plāns, kā arī piedāvājumam jāpievieno materiāli ar vizuālajām atsaucēm un citu informāciju, kas ilustrē Pretendenta piedāvāto gaismas objektu (jaundarbiem – skices un vizualizācija mērogā, realizētiem darbiem – foto vai video fiksācija). | Iesniedzot piedāvājumu |
| 5. Pakalpojuma finanšu piedāvājuma tāme (saskaņā ar Iepirkuma nolikuma 3. pielikuma formu). | Iesniedzot piedāvājumu |
| **2. posms** |  |
| 1. Precizēta gaismas objekta mākslinieciskā koncepcija un apraksts, iekļaujot informāciju par dalībniekiem, māksliniekiem, partneriem u. c. informāciju, atbilstoši gaismas objekta specifikai. | 10 (desmit) darba dienu laikā no līguma noslēgšanas[[1]](#footnote-1)\* |
| 2. Gaismas objekta vizualizācija vai fotofiksācija. | 10 (desmit) darba dienu laikā no līguma noslēgšanas\* |
| 3. Precizēts norises vietas izvietojuma plāns, iekļaujot apmeklētāju plūsmas un drošības plānu. | 10 (desmit) darba dienu laikā no līguma noslēgšanas\* |
| 4. Precizēts darba un laika plāns, t. sk. uzbūves un nobūves darbi, tehniskie mēģinājumi u. c. aktivitātes. | 10 (desmit) darba dienu laikā no līguma noslēgšanas\* |
| 5. Precizēta tāme un cita informācija. | Pēc Pasūtītāja pieprasījuma |
| **3. posms** |  |
| 1. Atskaite par pakalpojuma izpildi un gaismas objekta īstenošanu un rezultātiem (saskaņā ar līgumam pievienoto paraugu). | 10 (desmit) darba dienu laikā pēc festivāla norises |

**Iepirkuma 4., 5. un 6. daļa – Interaktīvo un performanču aktivitātes vai programmas**

|  |  |  |  |
| --- | --- | --- | --- |
| Daļas Nr. | Iepirkuma daļas nosaukums | Norises laiks | Pasākuma norises vieta |
|  | **Interaktīva performance ar gaismas elementiem** | **15.11.-18.11.** | **Dažādas vietas festivāla maršrutā.** |
|  | **Interaktīvu performanču un aktivitāšu programma  O. Vācieša ielās sākuma posmā** | **15.11.-18.11.** | **Ojāra Vācieša ielas sākuma posms līdz Arkādijas parkam.** Skat. Tehn. specifikācijas 1. pielikuma 2. punktu |
|  | **Interaktīvu performanču un aktivitāšu programma Akmens ielā** | **15.11.-18.11.** | **Zona Akmens ielas atzarā.** Skat. Tehn. specifikācijas 1.pielikuma 2.punktu |

2. Izstrādāt un realizēt interaktīvu performanci ar gaismas elementiem /interaktīvu performanču programmu, aprakstot māksliniecisko koncepciju saistībā ar festivāla tēmu un nodrošināt pilna apjoma realizāciju.

2.1. Nosacījumi realizācijai:

2.1.1. Interaktīva performance ar gaismas elementiem /interaktīvu performanču programma ir jānodrošina visā festivāla norises periodā no 15.11.-18.11. katru dienu laikā no plkst. 17.00 līdz plkst. 23.00. Pieteikumā ir jāapraksta norises laika plāns un regularitāte (5. un 6. daļai – katrai norisei atsevišķi), atbilstoši performances specifikai paredzot norisi ne mazāk kā 2 reizes katru vakaru.

* + 1. Performancēm jābūt pielāgotām dažāda vecuma auditorijai, performanču programmu var veidot, paredzot mērķauditoriju diferencēšanu, kas aprakstāms pieteikumā;
    2. Ņemot vērā norises vietas specifiku un laika apstākļus, ir jāparedz un pieteikumā jāapraksta rīcība un tehniskais risinājums pasākumu norisei laika apstākļiem novembrī (arī lietus/sniega gadījumā);
    3. Oriģināls, jaunradīts vizuālā tēla mākslinieciskais risinājums un dizains tiks uzskatīts par priekšrocību. Pretendenti aicināti neiekļaut vides noformējuma, scenogrāfijas vai tērpu noformējumos standartizētus rūpnieciski ražotus gaismas objektus.
    4. Iepirkuma 5. daļā tiek sagaidīta tematiski pamatots multimediālu teatralizētu performanču kopums ar gaismas elementu izmantojumu priekšnesumos un norises vietas noformējumā un performanču scenogrāfijā.
    5. Iepirkuma 6. daļā tiek sagaidītas dažādu gaismas performanču programmas, līdzsvarojot performatīvu aktivitāšu, multimediju performanču u.c. aktivitāšu norisi ar visā festivāla norises laikā apskatāmu gaismas objektu (neliela mēroga videi atbilstošas gaismas instalācijas) izvietojumu.
    6. Patstāvīgi veikt visas nepieciešamās darbības performances/performanču programmas organizatoriskajam un tehniskajam nodrošinājumam sagatavošanas un realizācijas posmā (tehniskās uzbūves un nobūves darbi, elektrības nodrošinājums, sabiedriskās kārtības un drošības pasākumu plānošana un nodrošināšana, teritorijas sakopšanas darbu nodrošināšana u. c.);
    7. Nodrošināt visu uzstādīto un nepieciešamo konstrukciju (ja tādas ir) demontāžu un teritorijas sakopšanu un atbrīvošanu līdz nākamās dienas plkst. 12.00 vai saskaņā ar Pasūtītāja saskaņoto Pasākumu darba un laika plānu.

2.2. Pasākumu sagatavošanas un realizācijas posmos sadarboties ar Pasūtītāju, Pasūtītāja nolīgto festivāla kuratoru, komunikācijas kampaņas organizatoru Rīgas valstspilsētas pašvaldības Centrālās administrācijas Komunikācijas pārvaldi, t. sk. sagatavot nepieciešamo informāciju, aprakstus un vizuālos materiālus par gaismas objektu, piedalīties komunikācijas pasākumos un publicitātes aktivitātēs, kas informē sabiedrību par festivāla mākslinieciskajiem, organizatoriskajiem, tehniskajiem u. c. jautājumiem.

2.3. Pretendentam ir jānodrošina pakalpojuma izpilde saskaņā ar Tehnisko specifikāciju un jāiesniedz Pasūtītājam saskaņošanai šāda informācija atbilstoši noteiktajiem termiņiem:

**Iesniedzamie dokumenti:**

|  |  |
| --- | --- |
| Darbi | Izpildes datums |
| **1. posms** |  |
| 1. Aizpildīta pieteikuma veidlapa (Iepirkuma nolikuma 2. pielikuma forma). | Iesniedzot piedāvājumu |
| 2. Iepriekšējās pieredzes apraksts **(brīvā formā)**, kas aptver 2 ( divus) iepirkuma priekšmetam līdzvērtīgus pakalpojumus, kas īstenoti (organizēti vai pretendents ir piedalījies) pēdējo 3 (trīs) kalendāro gadu laikā (2021., 2022., 2023. un 2024.gadā līdz piedāvājuma iesniegšanas brīdim) vēlams publiskajā ārtelpā, kā arī vizuālos materiālus par vismaz 2-3 (divām līdz trim) gaismas performanču/ aktivitātēm. | Iesniedzot piedāvājumu |
| 3. Pretendenta darba grupas dalībnieku un/vai piesaistīto ekspertu, kuri piedalīsies programmas izstrādē, CV. | Iesniedzot piedāvājumu |
| 4. Performances/performanču programmas mākslinieciskās koncepcijas piedāvājums, pasākuma vietas apraksts un pamatojums (tikai 4.daļai), apraksts par plānotajām norisēm un aktivitātēm, iesaistītajiem dalībniekiem, māksliniekiem, informācija par primāro mērķauditoriju, performances vai performanču programmas gadījumā – katras programmā iekļautās performances- iespējamo skatītāju skaitu, performances/performanču programmas realizācijas laika plāns brīvā formā, norises vietas/vietu izvietojuma plāns, kā arī piedāvājumam jāpievieno materiāli ar skicēm, vizualizācijām un citu informāciju, kas ilustrē Pretendenta ideju un izstrādāto piedāvājumu. | Iesniedzot piedāvājumu |
| 5. Pakalpojuma finanšu piedāvājuma tāme (saskaņā ar Iepirkuma nolikuma 3. pielikuma formu ). | Iesniedzot piedāvājumu |
| **2. posms** |  |
| * + - 1. Precizēta performances/performanču programmas mākslinieciskā koncepcija, iekļaujot detalizētu norišu un aktivitāšu aprakstu, informāciju par dalībniekiem, māksliniekiem, kolektīviem un to sastāviem (ja attiecināms), u. c. informāciju. | 10 (desmit) darba dienu laikā no līguma noslēgšanas[[2]](#footnote-2)\*\* |
| 2. Performances/performanču programmas norises vietas, t. sk. vizuālā noformējuma mākslinieciskais risinājums, iekļaujot skices, vizualizācijas vai tml. | 10 (desmit) darba dienu laikā no līguma noslēgšanas\*\* |
| 3. Darba un laika plāns, t. sk, uzbūves un nobūves darbi (ja attiecināms), tehniskie mēģinājumi u. c. aktivitātes. | 10 (desmit) darba dienu laikā no līguma noslēgšanas\*\* |
| 1. Precizēta tāme un cita informācija | Pēc Pasūtītāja pieprasījuma |
| **3. posms** |  |
| 1. Atskaite par pakalpojuma izpildi un performances/performanču programmas īstenošanu un rezultātiem (saskaņā ar līgumam pievienoto paraugu). | 10 (desmit) darba dienu laikā pēc Pasākuma norises |

**Iepirkuma 7., 8. un 9. daļa – Neliela mēroga gaismas instalācijas/objekti**

|  |  |  |  |
| --- | --- | --- | --- |
| Daļas Nr. | Iepirkuma daļas nosaukums | Gaismas objekta/ instalācijas realizācijas laiks | Norises vieta |
| **7.** | **Neliela mēroga gaismas objekts/instalācija Centra gaismas lokā** | **15.11-18.11.** | **Centra gaismas loks.**  Šajā iepirkuma daļā pretendenti var piedāvāt neliela mēroga gaismas instalācijas vai objektus, kuru izvietojumā jāņem vērā festivāla maršrutu un šajā iepirkumā plānoto lielo gaismas objektu izvietojums.Ieteicamās izvietojuma zona – Vecrīgas teritorija no Brīvības laukuma līdz Doma laukumam un Rātslaukumam. |
| **8.** | **Neliela mēroga gaismas instalācija Gaismas pils gaismas lokā** | **15.11-18.11.** | **Gaismas pils gaismas loks.**  Šajā iepirkuma daļā pretendenti var piedāvāt neliela mēroga gaismas instalācijas vai objektus, kuru izvietojumā jāņem vērā festivāla maršruts un šajā iepirkumā plānoto lielo gaismas objektu izvietojums.Ieteicamās izvietojuma vietas – ap Latvijas Nacionālās bibliotēkas ēku, Dzelzceļa muzeju un maršruta virziens uz Uzvaras parku. |
| **9.** | **Neliela mēroga gaismas instalācija festivāla maršrutā** | **15.11-18.11.** | **Dažādas vietas festivāla maršrutā.**  Šajā iepirkuma daļā pretendenti var piedāvāt neliela mēroga gaismas instalācijas vai objektus, kuru izvietojumā jāņem vērā festivāla maršruts un šajā iepirkumā plānoto lielo gaismas objektu izvietojums.Pretendentam jāņem vērā, ka atjaunotā Uzvaras parka teritorijā plānots izvietot Latvijas Mākslas akadēmijas un citu augstskolu kopīgā plenērā izveidotos darbus. |

3. Izstrādāt neliela mēroga gaismas instalācijas vai objekta koncepciju vai piedāvāt starptautiski īstenotus gaismas objektus, aprakstot to koncepciju saistībā ar festivāla tēmu un nodrošināt tā pilna apjoma realizāciju.

3.1. Nosacījumi neliela mēroga gaismas instalācijas/objekta realizācijai:

3.1.1. Gaismas instalācijas/objekta darbība ir jānodrošina visā festivāla norises periodā no 15.11.-18.11. katru dienu laikā no plkst. 17.00 līdz plkst. 23.00, ievērojot valstī un pašvaldībā noteiktos ierobežojumus par pasākumu norisi vēlās vakara stundās;

3.1.2. Jāizstrādā gaismas instalācijas/objekta norises vietas plānojums, iezīmējot objekta izvietojumu, skatītāju plūsmas organizāciju, informatīvos noformējuma elementus, ja tādi ir, ņemot vērā, ka kopējo informāciju par gaismas instalāciju izvietos Pasūtītājs;

3.1.3. Gaismas instalācijā/objektā ieteicams izmantot interaktīvas, skatītājus iesaistošas vai festivāla apmeklētāju līdzdalību veicinošas aktivitātes.

3.2. Veikt visus nepieciešamos saturiskos un tehniskos plānošanas priekšdarbus gaismas instalācijas/objekta sekmīgai un drošai realizācijai, kas paredz:

3.2.3. Veikt visas nepieciešamās darbības gaismas instalācijas/objekta organizatoriskajam un tehniskajam nodrošinājumam sagatavošanas un realizācijas posmā (tehniskās uzbūves un nobūves darbi, elektrības pieslēguma nodrošinājums, gaismas objekta apsardzes, drošības pasākumu plānošana un nodrošināšana, gaismas objekta izvietojuma vietas sakopšanas darbu nodrošināšana u. c.);

3.2.4. Nodrošināt gaismas objekta saskaņošanu ar apkārt esošo ēku īpašniekiem;

3.2.5. Pēc festivāla nodrošināt visu nepieciešamo skatuves un cita veida konstrukciju nobūvi un norises vietas sakopšanu un atbrīvošanu līdz nākamās dienas plkst. 12.00 vai saskaņā ar Pasūtītāja saskaņoto darba un laika plānu.

3.3. Gaismas instalācijas/objekta sagatavošanas un realizācijas posmos sadarboties ar Pasūtītāju, Pasūtītāja nolīgto festivāla kuratoru, komunikācijas kampaņas organizatoru Rīgas valstspilsētas pašvaldības Centrālās administrācijas Komunikācijas pārvaldi, t. sk. sagatavot nepieciešamo informāciju, aprakstus un vizuālos materiālus par gaismas objektu, piedalīties komunikācijas pasākumos un publicitātes aktivitātēs, kas informē sabiedrību par festivāla mākslinieciskajiem, organizatoriskajiem, tehniskajiem u. c. jautājumiem.

* 1. Pretendentam ir jānodrošina pakalpojuma izpilde saskaņā ar Tehnisko specifikāciju un jāiesniedz Pasūtītājam saskaņošanai šāda informācija atbilstoši noteiktajiem termiņiem:

**Iesniedzamie dokumenti:**

|  |  |
| --- | --- |
| Darbi | Izpildes datums |
| **1. posms** |  |
| 1. Aizpildīta piedāvājuma veidlapa. | Iesniedzot piedāvājumu |
| 2. Iepriekšējās pieredzes apraksts **(brīvā formā),** kas aptver 2 ( divus) pasākumus, kas pēdējo 3 (trīs) kalendāro gadu laikā (2021., 2022., 2023. un 2024. gadā līdz piedāvājuma iesniegšanas brīdim ir realizēti publiskajā ārtelpā, vai kuru veidošanā ir piedalījies (iesniedz vizuālos materiālus par 2 - 3 (diviem līdz trīm) realizētiem objektiem, izveidotām gaismas instalācijām/līdzīga veida objektiem, ko pretendents ir realizējis vai piedalījies to veidošanā), vai iesniedz savas veidotās gaismas objektu radošās ieceres un skices. | Iesniedzot piedāvājumu |
| 3.Pretendenta darba grupas dalībnieku un/vai piesaistīto ekspertu, kuri piedalīsies gaismas instalācijas/objekta izstrādē, CV. | Iesniedzot piedāvājumu |
| 4. Gaismas instalācijas/objekta mākslinieciskās koncepcijas piedāvājums un apraksts, t. sk. iekļaujot informāciju par gaismas instalācijas/objekta veidošanā iesaistītajiem dalībniekiem, māksliniekiem, informācija par primāro auditoriju, gaismas instalācijas/objekta realizācijas laika plāns brīvā formā, gaismas instalācijas/objekta izvietojuma plāns. Piedāvājumam jāpievieno skices, vizualizācija mērogā konkrētajā izvietojuma vietā un cita informāciju, kas ilustrē Pretendenta ideju. | Iesniedzot piedāvājumu |
| 5. Gaismas instalācijas/objekta finanšu piedāvājuma tāme (saskaņā ar paraugu). | Iesniedzot piedāvājumu |
| **2. posms** |  |
| 1. Precizēta gaismas instalācijas/objekta mākslinieciskā koncepcija un apraksts. | 10 (desmit) darba dienu laikā no līguma noslēgšanas[[3]](#footnote-3)\*\*\*\* |
| 2. Precizēts gaismas instalācijas/objekta vietas izvietojuma plāns, tehnisko informāciju, apmeklētāju plūsmas un drošības risinājumus u. c. | 10 (desmit) darba dienu laikā no līguma noslēgšanas\*\*\*\* |
| 4. Gaismas instalācijas/objekta darba un laika tehniskais plāns, iekļaujot informāciju par plānotajiem uzbūves un nobūves darbiem, tehniskajiem mēģinājumiem u. c. tehniskajiem un organizatoriskajiem aspektiem. Plānā ir jāiekļauj informācija par satiksmes ierobežojumiem un citām darbībām, ja tādas tiek plānotas. | 10 (desmit) darba dienu laikā no līguma noslēgšanas\*\*\*\* |
| 5. Precizēta tāme vai cita informācija. | Pēc Pasūtītāja pieprasījuma |
| **3. posms** |  |
| 1. Atskaite par pakalpojuma izpildi un gaismas instalācijas/objekta īstenošanu un rezultātiem (saskaņā ar līgumam pievienoto paraugu). | 10 (desmit) darba dienu laikā pēc Pasākuma norises |

Ludmila Levite (tehniskās specifikācijas sagatavotājs)

Sagatavošanas datums 05.07.2024.

Aktualizācijas datums 24.07.2024.


Tehniskās specifikācijas

1. pielikums

* 1. Gaismas festivāla Staro Rīga 2024 objektu izvietojuma zona.



* 1. Gaismas pils gaismas loka Akmens ielas atzars un Ojāra Vācieša ielas sākuma posms.



1. \* 2. posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību). [↑](#footnote-ref-1)
2. \*\* 2. posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību) Līguma 8.12. punktā nozīmētajām kontaktpersonām. [↑](#footnote-ref-2)
3. \*\*\*\* 2.posma iesniedzamo dokumentu termiņš var tikt pagarināts savstarpēji vienojoties (ar e-pasta starpniecību) Līguma 8.12. punktā nozīmētajām kontaktpersonām. [↑](#footnote-ref-3)